熊禾
茶荔谣
阳春播一气，着处成芳菲。
闽地本荒落，山川亦何奇。
赢刘始为郡，望秩暨武夷。
通仕良鲜少，贡入还稀微。
晚唐得常公，文化今有遗。
国初归职方，况复兵革稀，
圣化溥涵育，生生浩无涯。
昭陵锐图治，四夷息鞭笞。
峨峨四谏官，日晏犹彤墀。
君谟起南服，感知无不为。
芹曝犹欲献，茶贡讵非宜。
草木贵多识，荔谱何伤而。
岂意成滥觞，岁献妨耕犁。
当年东坡老，作诗叹荔枝。
诗语似成谶，采茶武夷溪。
民力固甚惫，卉木且具腓。
士人作是事，兴言痛心脾。
闽溪何澍湃，闽山何嵚{上山下欹}。
彼一草木秀，不惮勤航梯。
昌黎感二鸟，世道矧益漓。
我思全盛际，贤书连驲驰。
公卿项背望，仄席须谋惟。
十家九诗书，三年下芝泥。
宣靖名节著，炎绍勋业资。
乾淳道学称，人物世有之。
大雅日以丧，迂阔有旺歇，
回斡应何迟。百卉岁发荣，
英杰生无时。风气谅有开，
久矣斯的疲。武夷大隐山，
自有百世师。来哲倘可俟，
拳拳留此诗。